pythainlp/thai-wiki-dataset-v4 huggingface dataset:
นกดำน้ำน้อยดี

นกดำน้ำน้อยดี  เป็นนกประเภทเพนกวินสกุลหนึ่ง ใช้ชื่อสกุลว่า "Eudyptula" เป็นเพนกวินที่พบกระจายพันธุ์ได้ในออสเตรเลีย, นิวซีแลนด์, ทัสมาเนีย และหมู่เกาะแชทัม
เป็นเพนกวินขนาดเล็กที่สุด ในบางข้อมูลจัดให้มีเพียงแค่ชนิดเดียว แต่นักวิทยาศาสตร์บางคนเชื่อว่ามีชนิดที่แยกจากกัน แต่บางคนอาจจะเชื่อว่าเป็นเพียงชนิดย่อย บางคนเชื่อว่าเป็นเพียงความแตกต่างกันทางมอร์พ จากการวิเคราะห์ไมโตคอนเดรียดีเอ็นเอ แสดงให้เห็นว่ามีแน่นอน 2 ชนิดที่เกี่ยวข้องกัน
โดยที่สกุลนี้แยกตัวออกมาจากสกุล "Spheniscus" เมื่อ 25 ล้านปีก่อน และมีสายวิวัฒนาการของตนเองเมื่อ 2.7 ล้านปีก่อน
มิสเตอร์แสบ ร้ายเกินพิกัด 2

มิสเตอร์แสบ ร้ายเกินพิกัด 2  เป็นภาพยนตร์คอมพิวเตอร์แอนิเมชัน 3 มิติ แนวครอบครัวแอกชั่นตลกอเมริกันในปี 2013 ซึ่งเป็นภาคต่อจากมิสเตอร์แสบร้ายเกินพิกัด ใน ค.ศ. 2010 ผลิตโดย อิลลูมิเนชันเอ็นเตอร์เทนเมนต์ และจัดจำหน่ายโดย ยูนิเวอร์แซลสตูดิโอส์ กำกับโดย เพอร์เร คอฟฟิน และคริส รีเนาด์ และเขียนโดย ชินโก พอล และเคน ดอรีโอ ออกฉายครั้งแรกรอบปฐมทัศน์ที่ออสเตรเลียเมื่อวันที่ 5 มิถุนายน ค.ศ. 2013 ต่อมาฉายที่อเมริกาในวันที่ 3 กรกฎาคม ค.ศ. 2013
เดอะ วูล์ฟเวอรีน

เดอะวูล์ฟเวอรีน  เป็นภาพยนตร์ซูเปอร์ฮีโรอเมริกัน-ออสเตรเลียนในปี 2013 โดยสร้างมาจากตัวละครในมาร์เวลคอมิกส์ วูล์ฟเวอรีน ออกฉายครั้งแรกในโรงภาพยนตร์เมื่อวันที่ 24 กรกฎาคม ค.ศ. 2013 ในตลาดต่างประเทศ 25 กรกฎาคม ค.ศ. 2013 ในประเทศออสเตรเลีย 26 กรกฎาคม ค.ศ. 2013 ในประเทศสหรัฐอเมริกา
การเปิดตัว.
"เดอะวูล์ฟเวอรีน" ได้รับการเปิดตัวที่โรงภาพยนตร์ในระบบ 2 มิติ และ 3 มิติ ณ วันที่ 24 กรกฎาคม ค.ศ. 2013 ในตลาดต่างประเทศ และเมื่อวันที่ 25 กรกฎาคม ค.ศ. 2013 ในประเทศออสเตรเลีย ภาพยนตร์ชุดนี้จะได้รับการเปิดตัว ณ วันที่ 26 กรกฎาคม ค.ศ. 2013 ในสหรัฐอเมริกาและประเทศอินเดีย ภาพยนตร์ชุดนี้ได้รับการจำหน่ายโดยทเวนตี้ เซ็นจูรี่ ฟ็อกซ์ และใช้ชื่อในเวอร์ชันภาษาสเปนกับอดีตสหภาพโซเวียตว่า "วูล์ฟเวอรีน: อิมมอร์ทัล"
การตอบรับ.
ณ วันที่ 25 กรกฎาคม ค.ศ. 2013 ภาพยนตร์ชุดนี้ได้รับความเห็นจากนักวิจารณ์โดยทั่วไปในเชิงบวก ผลรวมวิจารณ์ภาพยนตร์จากเว็บไซต์รอตเทนโตเมโตแสดงความเห็นในเชิงบวก 73 เปอร์เซ็นต์โดยอิงจาก 60 ความคิดเห็น ซึ่งมีค่าเฉลี่ยคะแนนที่ 6.6 เต็ม 10 โดยฉันทามติทางเว็บไซต์ได้แสดงความเห็นว่า "แม้อาจต้องทนต่อความแปลกจากการ์ตูนรูปแบบเดิม แต่วูล์ฟเวอรีนก็เป็นหนึ่งในภาพยนตร์ที่ยึดตามหนังสือการ์ตูนได้โดยรักษาความบันเทิงให้แก่ผู้ชมไว้อย่างประจวบเหมาะ ซึ่งไม่ใช่เพียงความสำเร็จเล็ก ๆ เมื่อพิจารณาถึงลักษณะความเป็นภาพยนตร์ที่หนักแน่น" โดยทางเว็บไซต์ได้แสดงรายการตอบรับของผู้ชมในเชิงบวกที่ 86 เปอร์เซ็นต์ ด้วยคะแนนเฉลี่ย 4.3 เต็ม 5 ปัจจุบันภาพยนตร์ชุดนี้ได้รับคะแนนที่ 54 เต็ม 100 จากการรวบรวมของเว็บไซต์เมตาคริติก
การเข้าฉายในประเทศไทย.
ภาพยนตร์ เดอะวูล์ฟเวอรีน เข้าฉายในประเทศไทยวันที่
25 กรกฎาคม พ.ศ. 2556 ก่อนฉายใน ประเทศสหรัฐอเมริกา
เจอา

คิม ฮโย-จิน (อักษรโรมัน: Kim Hyo-jin; 18 กันยายน พ.ศ. 2524)หรือชื่อในการแสดงว่า เจอา เป็นนักร้อง ชาวเกาหลีใต้ รู้จักำในสถานะหัวหน้าวงบราวน์อายด์เกิลส์ As a solo artist, she has contributed numerous songs to various soundtracks.
ประวัติ.
เจอา เกิดวันที่ 18 กันยายน 2524 ที่โซล ประเทศเกาหลีใต้ ก่อนที่เจอาเปิดตัวเป็น Brown Eyed Girls เจอาเคยเป็นสมาชิกของวง OST group 3point แต่เจอาใช้ชื่อ คิม ฮโย-จิน(ชื่อเกิด)ของเธอนั่นเอง เจอาเป็นคนสุดท้ายที่ปล่อยอัลบั้มเดียว
ชีวิตส่วนตัว.
ต้นสังกัดของเธอได้ออกมาบอกว่า เจอา เธอได้ออกเดทกับโปรดิวเซอร์ กับค่าย YG Entertainment ชื่อว่า Choi Pil Kang (also known as PK) มาเป็นเวลาสามปีแล้ว และได้รับการยืนยันจากทวิตเตอร์ของเธอเองด้วย
กรมหมื่นนรินทรพิทักษ์

กรมหมื่นนรินทรพิทักษ์ หรือ พระองค์เจ้ามุก กรมหมื่นนรินทรพิทักษ์ เป็นพระภัสดาในพระเจ้าไปยิกาเธอ กรมหลวงนรินทรเทวี ทั้งเป็นต้นราชสกุล "นรินทรกุล"
พระประวัติ.
กรมหมื่นนรินทรพิทักษ์ มีพระนามเดิมว่า มุก (บางแห่งสะกดว่า มุข) เป็นบุตรของเจ้าพระยามหาเสนาบดี (ผล) มีน้องชายคือเจ้าพระยาอภัยราชา (ปิ่น) ซึ่งเป็นบิดาของเจ้าพระยาบดินทรเดชา (สิงห์ สิงหเสนี)
หลังจากที่มุกเสกสมรสกับพระเจ้าน้องนางเธอ พระองค์เจ้ากุ จึงได้ถูกเรียกว่าหม่อมมุก เพราะเป็นชายผู้ดี ต่อมาได้รับโปรดเกล้าฯ ให้เป็น กรมหมื่นนรินทรพิทักษ์ มีพระโอรส 2 พระองค์ คือ
กรมหมื่นนรินทรพิทักษ์ สิ้นพระชนม์เมื่อเดือน 5 จ.ศ. 1179 ตรงกับ พ.ศ. 2358 และพระราชทานเพลิงพระศพ ณ วัดราชบุรณะ วันพุธที่ 14 พฤษภาคม พ.ศ. 2360 ผู้สืบสันดานของพระองค์กับกรมหลวงนรินทรเทวี คือราชสกุล "นรินทรกุล ณ อยุธยา"
ไบแซนเทียม ล่าแวมไพร์อมตะ

ไบแซนเทียม ล่าแวมไพร์อมตะ  เป็นภาพยนตร์แนวแฟนตาซีสยองขวัญอังกฤษ-ไอร์แลนด์ กำกับโดย Neil Jordan ออกฉายครั้งแรกเมื่อวันที่ 9 กันยายน ค.ศ. 2012 ,31 พฤษภาคม ค.ศ. 2013 ในสหราชอาณาจักร และ28 มิถุนายน ค.ศ. 2013 ในสหรัฐอเมริกา
รับคำท้าจากพระเจ้า

รับคำท้าจากพระเจ้า  เป็นภาพยนตร์แนวอาชญากรรมสยองขวัญฝรั่งเศส-เดนมาร์กในปี 2013 เขียนและกำกับโดย Nicolas Winding Refn ภาพยนตร์เรื่องนี้ถ่ายทำในกรุงเทพมหานคร ,ประเทศไทย ออกฉายครั้งแรกเมื่อวันที่ 22 พฤษภาคม ค.ศ. 2013
แหยมยโสธร 3

แหยมยโสธร 3 เป็น ภาพยนตร์ไทยแนวตลกสนุกสนาน เป็นภาคต่อของ "แหยมยโสธร 2" ออกฉายเมื่อวันที่ 8 สิงหาคม พ.ศ. 2556 กำกับและนำแสดงโดย เพ็ชรทาย วงษ์คำเหลา และร่วมแสดงโดย เจเน็ต เขียว, แวววาว วงษ์คำเหลา,อนุวัฒน์ ทาระพันธุ์, เพทาย วงษ์คำเหลา, กฤตฤทธิ์ บุตรพรม, อิงฟ้า เกตุคำ, รัตติยาภรณ์ ภักดีล้น, จิตรลดาพร กันหาวรรค และเฉิน เชิญยิ้ม ภาพยนตร์ทำรายได้ 64 ล้านบาท
เรื่องย่อ.
เวลาแห่งความสุขก็ได้ล่วงเลยผ่านฝน ผ่านหนาว ผ่านร้อนมาอีกหลายฤดู "กำนันแหยม” (หม่ำ จ๊กมก) ผู้มีรักจริงกับ “คุณนายเจ้ย” (เจเน็ต เขียว) สาวผู้รักมั่นคงมิเคยเสื่อมคลาย ลูกๆ ก็โตจนเรียนจบหรือไม่ก็ออกเรือนกันไปหมด เหลือแค่เพียง “คำผาน” (เพทาย วงษ์คำเหลา) ที่ยังเรียนไม่จบ ซ้ำชั้น ม.ศ.5 มาสามปี สร้างความกังวลใจให้กับกำนันแหยมและเจ้ยเรื่อยมา
จนกระทั่ง “คฑาเทพ” (ลิขิต บุตรพรม) ลูกชายอีกคนของกำนันแหยมกำลังจะเรียนจบด้านกฎหมายได้กลับมาเยี่ยมบ้านช่วงปิดเทอม ในระหว่างเดินทางกลับบ้านนั้นคฑาเทพก็ได้พบกับ “รำพัน” (อิงฟ้า เกตุคำ) หญิงสาวที่เดินทางกลับมาพร้อมกันโดยบังเอิญ และทั้งคู่ก็ตกหลุมรักกันตั้งแต่แรกเห็น ความรักของทั้งคู่คงจะผลิบานอย่างที่ควรจะเป็น หากแต่ว่า...รำพันดันเป็นลูกสาวคนโตของ “กำนันปอย” (เฉิน เชิญยิ้ม) เพื่อนรักเพื่อนแค้นในอดีตที่ไปแย่งแฟนเก่าของแหยมมา นั่นคือ “คุณนายรำพึง” (เอ็นดู วงษ์คำเหลา) ซึ่งยังมี “รำเพย” (รัตติยาภรณ์ ภักดีล้น) ลูกสาวอีกคนที่เป็นถึงดาวประจำโรงเรียนที่คำผานดันตกหลุมรักเข้าให้อีก แล้วมีหรือที่คำผานจะพลาดการชิงชัยรักนี้
ยายา ซาโนโก

ยายา ซาโนโก (เกิดเมื่อวันที่ 27 มกราคม ค.ศ. 1993) เป็นนักฟุตบอลชาวฝรั่งเศส ปัจจุบันลงเล่นให้กับฮัดเดอส์ฟีลด์ทาวน์ ในตำแหน่งกองหน้าตัวเป้า และทีมชาติฝรั่งเศส ในชุดเยาวชนอายุไม่เกิน 16, 17, 19, 20 และ 21 ปี
ในการแข่งขันรายการเอมิเรตส์คัพ 2014 ซึ่งเป็นการแข่งขัดนัดอุ่นเครื่องก่อนที่จะเปิดฤดูกาล 2014–15 ในนัดที่อาร์เซนอล พบกับ เบนฟิกา ที่สนามเอมิเรตส์สเตเดียม ซาโนโกยิงประตูให้กับอาร์เซนอลได้ถึง 4 ประตูด้วยกัน ทำให้อาร์เซนอลเอาชนะไปได้ 5–1
ซาโนโก ยิงให้อาร์เซนอลได้เป็นครั้งแรกในการแข่งขันจริง ในรายการยูฟ่าแชมเปียนส์ลีกฤดูกาล 2014–15 ในรอบ 32 ทีม ที่อาร์เซนอลพบกับ โบรุสซีอาดอร์ทมุนท์ ของเยอรมนี ที่สนามเอมิเรตส์สเตเดียม โดยเป็นผู้ยิงให้ทีมขึ้นนำในนาทีที่ 2 และจบลงด้วยชัยชนะของอาร์เซนอลไป 2–0
ในต้นปี ค.ศ. 2015 ซาโนโกได้ย้ายไปเล่นให้กับ คริสตัลพาเลซ ในแบบยืมตัวจนจบฤดูกาล และลงเล่นทันทีในพรีเมียร์ลีกนัดที่ 22 ของฤดูกาล ที่คริสตัลพาเลซเป็นฝ่ายเอาชนะ เบิร์นลีย์ ไปได้ 2–3 ที่สนามเทิร์ฟมัวร์ โดยซาโนโกได้รับใบเหลืองในนาทีที่ 75
ซาโนโกยิงประตูแรกให้กับคริสตัลพาเลซ ในรายการเอฟเอคัพรอบ 4 ที่คริสตัลพาเลซพบกับ เซาแทมป์ตัน ที่สนามเซนต์แมรีส์สเตเดียม ผลการแข่งขัน คริสตัลพาเลซชนะไป 2–3 โดยซาโนโกยิงได้ในนาทีที่ 21 และมีส่วนในการทำประตูแรกในนาทีที่ 11 เมื่อเป็นผู้ยิงจังหวะแรก แต่ไม่เป็นประตูเพราะติดการป้องกันของเฟรเซอร์ ฟอร์สเตอร์ ผู้รักษาประตูของเซาแทมป์ตัน และลูกฟุตบอลไปเข้าทางของมารวน ชามัก ซึ่งก็เป็นผู้เล่นเก่าของอาร์เซนอล ยิงเข้าประตูไป
จากนั้นเมื่อจบฤดูกาล ซาโนโกก็ได้ย้ายไปเล่นให้กับอายักซ์อัมสเตอร์ดัม ในเอเรอดีวีซี ประเทศเนเธอร์แลนด์ ด้วยการยืมตัวเป็นระยะเวลา 1 ฤดูกาล และยืมตัวต่อไปยังชาร์ลตันแอธเลติก ยิงได้ทั้งสิ้น 3 ประตู
หลังจบฤดูกาล 2016–17 ซาโนโกได้ย้ายไปยังตูลูซ ในลีกเอิง ด้วยสัญญา 3 ปี โดยตลอดเวลาที่เล่นให้กับอาร์เซนอลนั้น ในการแข่งขันจริง ซาโนโกยิงประตูได้แค่ประตูเดียว เป็นการยิงในรายการยูฟ่าแชมเปียนส์ลีก ฤดูกาล 2014–15 นัดที่พบกับโบรุสซีอาดอร์ทมุนท์เท่านั้น
โยเอล กัมเบล

โยเอล กัมเบล  มีชื่อเต็มว่า โยเอล นาตานิเอล กัมเบล ซามูเอลส์  เกิดเมื่อวันที่ 26 มิถุนายน ค.ศ. 1992 ในกรุงซานโฮเซ เป็นนักฟุตบอลชาวคอสตาริกา ปัจจุบันได้เล่นให้กับสโมสรฟุตบอลเลออนในลิกา เอเมเอกิส ประเทศเม็กซิโก ด้วยสัญญายืมตัวจากโฟรซิโนเนกัลโช และทีมชาติคอสตาริกา และได้ย้ายไปเล่นให้กับสปอร์ติงลิสบอน ในปรีไมราลีกา ของโปรตุเกส แบบยืมตัว โดยเล่นในตำแหน่งกองหน้าและปีก เมื่อยิงประตูได้ กัมเบลจะแสดงท่าดีใจด้วยการควักจุกนมขึ้นมาดูดเป็นเอกลักษณ์ 
กัมเบลถูกทีมอื่นยืมตัวมาตั้งแต่ปี ค.ศ. 2011 จนกระทั่งฟุตบอลโลก 2014 รอบแรก ในนัดที่คอสตาริกาพบกับอุรุกวัย กัมเบลสามารถแสดงผลงานได้ดี เมื่อเป็นฝ่ายยิงได้ 1 ประตู และส่งให้เป็นประตูอีก 1 ครั้ง ผลการแข่งขัน คอสตาริกาเป็นฝ่ายชนะไป 3-1 ทำให้อาร์แซน แวงแกร์ ผู้จัดการทีมอาร์เซนอลในฤดูกาล 2014–15 ได้เรียกตัวกัมเบลกลับคืนสู่ทีมในฐานะกองหน้า
แต่ในต้นปี ค.ศ. 2015 กัมเบลได้ถูกยืมตัวไปเล่นให้กับบิยาร์เรอัลในแบบยืมตัว จนจบฤดูกาลนี้ โดยเป็นหนึ่งในแผนการซื้อตัวกาบรีแยล เปาลิสตา กองหลังชาวบราซิลจากบิยาร์เรอัลมาอาร์เซนอลด้วย
กัมเบล มายิงให้อาร์เซนอลได้เป็นลูกแรกในพรีเมียร์ลีก ในฤดูกาล 2015–16 ในนัดที่ 11 ที่อาร์เซนอลเป็นฝ่ายบุกไปเยือนสวอนซีซิตี ที่สนามลิเบอตีสเตเดียม โดยได้ลงเป็นตัวจริงเนื่องจากทีโอ วอลคอตต์ และอเล็กซ์ ออกซ์เลด-เชมเบอร์ลิน ได้รับบาดเจ็บจากการเล่นลงลีกคัพเมื่อกลางสัปดาห์ก่อนหน้านั้น โดยยิงได้ในนาทีที่ 73 เป็นลูกที่ 3 ทำให้อาร์เซนอลเป็นฝ่ายบุกไปชนะ 0-3 
ในช่วงต้นฤดูกาล 2016–17 กัมเบลได้ย้ายไปอยู่กับสปอร์ติงลิสบอนในปรีไมราลีกาของโปรตุเกส ในแบบยืมตัวเป็นเวลาหนึ่งฤดูกาล และหลังเริ่มฤดูกาล 2017–18 ได้เพียง 3 นัด ก่อนการซื้อขายตัวผู้เล่นจะปิดลง กัมเบลก็ได้ย้ายไปเล่นยังเรอัลเบติสอีกครั้งในแบบยืมตัว
ประสิทธิ์ จุลละเกศ

นายประสิทธิ์ จุลละเกศ (5 เมษายน พ.ศ. 2457 - 14 ธันวาคม พ.ศ. 2524) เป็นอดีตรองประธานสภาผู้แทนราษฎรไทย อดีตผู้พิพากษา อดีตสมาชิกสภาผู้แทนราษฎรจังหวัดสงขลา 2 สมัย อดีตสมาชิกวุฒิสภา และอดีตที่ปรึกษานายกรัฐมนตรี
ประวัติ.
นายประสิทธิ์ จุลละเกศ เกิดเมื่อวันที่ 5 เมษายน พ.ศ. 2457 ณ บ้านตำบลวชิระ อำเภอดุสิต จังหวัดพระนคร เป็นบุตรคนสุดท้องของพระยาอภัยโภคารักษ์ (ชื่น จุลละเกศ) มารดาชื่อ ลำพู อภัยโภคารักษ์ (สกุลเดิม พิศาลบุตร) ซึ่งเป็นธิดาคนโตของเจ้าสัวกิม พิศาลบุตร กับนางตึก พิศาลบุตร และหลานปู่ของพระยาพิศาลศุภผล (ชื่น พิศาลบุตร) สำเร็จการศึกษาระดับชั้นมัธยมศึกษาปีที่ 8 จากโรงเรียนสวนกุหลาบวิทยาลัย จากนั้นได้เข้าศึกษาวิชากฎหมายที่โรงเรียนกฎหมายกระทรวงยุติธรรมซึ่งต่อมาได้โอนไปเป็นคณะนิติศาสตร์และรัฐศาสตร์ จุฬาลงกรณ์มหาวิทยาลัย จนสอบไล่ได้เป็น เนติบัณฑิต ในปี พ.ศ. 2476
นายประสิทธิ์ จุลละเกศ ถึงแก่อนิจกรรมเมื่อวันที่ 14 ธันวาคม พ.ศ. 2524 และได้รับพระราชทานเพลิงศพ ณ เมรุวัดมกุฏกษัตริยาราม เมื่อวันที่ 24 มีนาคม พ.ศ. 2525
การทำงาน.
ภายหลังสำเร็จการศึกษา นายประสิทธิ์ ได้รับราชการศาลยุติธรรมเช่นเดียวกับพระยาอิศรภักดีธรรมวิเทต กรรมการศาลฎีกา ญาติผู้พี่ข้างฝ่ายบิดา ระหว่างปี พ.ศ. 2480 ถึงปี พ.ศ. 2490 โดยเริ่มทำงานในตำแหน่งผู้พิพากษาในกระทรวงยุติธรรม ก่อนที่จะเลื่อนตำแหน่งเป็น ผู้พิพากษาศาลแพ่ง จนต่อมาได้รับการแต่งตั้งให้ดำรงตำแหน่งผู้พิพากษาศาลจังหวัดพิจิตร และ ผู้พิพากษาศาลจังหวัดสงขลา ตามลำดับ
งานการเมือง.
ประสิทธิ์ เคยดำรงตำแหน่งประธานสภาเทศบาลเมืองสงขลา ก่อนที่จะได้รับการเลือกตั้งเป็นสมาชิกสภาผู้แทนราษฎรจังหวัดสงขลา และได้รับการแต่งตั้งเป็นรองประธานสภาผู้แทนราษฎร รวม 2 สมัย และหัวหน้าคณะผู้แทนไทยในการประชุมสหภาพรัฐสภา ณ กรุงริโอเดอแจไนโร ประเทศบราซิล เมื่อปี พ.ศ. 2501 ต่อมาได้รับการแต่งตั้งให้เป็นสมาชิกวุฒิสภา เมื่อปี พ.ศ. 2511-2514 รวมทั้งได้รับการแต่งตั้งให้ดำรงตำแหน่ง ที่ปรึกษานายกรัฐมนตรี (จอมพล ถนอม กิตติขจร) รวม 2 ครั้ง
ประสิทธิ์ เคยเป็นกรรมการบริหารพรรคธรรมสังคม ในปี พ.ศ. 2517
สมาชิกสภาผู้แทนราษฎร.
นายประสิทธิ์ จุลละเกศ ได้รับการเลือกตั้งเป็นสมาชิกสภาผู้แทนราษฎรทั้งหมด 2 สมัย คือ
ปกิต พัฒนกุล

ปกิต พัฒนกุล (เกิด 10 มิถุนายน พ.ศ. 2481) อดีตรัฐมนตรีช่วยว่าการกระทรวงมหาดไทย อดีตสมาชิกสภาผู้แทนราษฎรกรุงเทพมหานคร 2 สมัย อดีตสมาชิกวุฒิสภา และอดีตสมาชิกสภาผู้แทนราษฎรแบบบัญชีรายชื่อ
ประวัติ.
ปกิต พัฒนกุล เกิดเมื่อวันที่ 10 มิถุนายน พ.ศ. 2481 ที่ตำบลบ่อตรุ อำเภอระโนด จังหวัดสงขลา เป็นบุตรของประพนธ์ และอรุณี พัฒนกุล สำเร็จการศึกษาระดับปริญญาตรี นิติศาสตรบัณฑิต จาก มหาวิทยาลัยธรรมศาสตร์
งานการเมือง.
อดีตเคยเป็นทนายความ ก่อนที่จะลงรับสมัครเลือกตั้งสมาชิกสภาผู้แทนราษฎรกรุงเทพมหานคร ในการเลือกตั้ง พ.ศ. 2529 และได้รับเลือกติดต่อกัน จนถึง พ.ศ. 2531 รวม 2 สมัย 
ปกิต เคยได้รับแต่งตั้งเป็นกรรมาธิการวิสามัญเพื่อศึกษาปัญหาและวิธีการดำเนินการออกหนังสือกรรมสิทธิ์ในที่ดินทำกิน หนังสือสิทธิครอบครองให้แก่ราษฎรที่ตั้งบ้านเรือนและทำมาหากินในเขตป่าสงวนแห่งชาติหรือเขตที่ดินสาธารณประโยชน์ เมื่อปี พ.ศ. 2529
ปกิต ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงมหาดไทย เมื่อ พ.ศ. 2533 ในรัฐบาลพลเอก ชาติชาย ชุณหะวัณ ต่อมา ได้รับการแต่งตั้งเป็นสมาชิกสภานิติบัญญัติแห่งชาติ เมื่อ พ.ศ. 2534 และ สมาชิกวุฒิสภา ใน วุฒิสภาไทย ชุดที่ 7 เมื่อ พ.ศ. 2539
ปกิต ลงรับสมัครเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 53 สังกัดพรรคไทยรักไทย เมื่อ พ.ศ. 2544 แต่ไม่ได้รับเลือกตั้ง ต่อมาสุดารัตน์ เกยุราพันธุ์ ลาออก ปกิตจึงได้รับเลื่อนขึ้นมาเป็นแทน
สมาชิกสภาผู้แทนราษฎร.
ปกิต พัฒนกุล ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
ประทวน รมยานนท์

ประทวน รมยานนท์ (8 กุมภาพันธ์ พ.ศ. 2470 - 29 มีนาคม พ.ศ. 2539) อดีตรัฐมนตรีช่วยว่าการกระทรวงคมนาคม 3 สมัย อดีตสมาชิกสภาผู้แทนราษฎรกรุงเทพมหานคร 1 สมัย และอดีตสมาชิกสภาผู้แทนราษฎรจังหวัดเชียงราย 3 สมัย
ประวัติ.
ประทวน รมยานนท์ เกิดเมื่อวันที่ 8 กุมภาพันธ์ พ.ศ. 2470 เป็นบุตรของพรรณ กับเฟื่อง รมยายนท์ สำเร็จการศึกษาระดับมัธยมศึกษาตอนต้นจาก โรงเรียนเตรียมอุดมศึกษา และได้รับปริญญาดุษฎีบัณฑิตกิตติมศักดิ์ จากประเทศฟิลิปปินส์
ประทวน รมยานนท์ ถึงแก่อนิจกรรมในขณะที่ดำรงตำแหน่งสมาชิกสภาผู้แทนราษฎร เมื่อวันที่ 29 มีนาคม พ.ศ. 2539 สิริอายุรวม 69 ปี
งานการเมือง.
ประทวน เคยดำรงตำแหน่ง สมาชิกสภาเทศบาลกรุงเทพ ใน พ.ศ. 2500 และ พ.ศ. 2501 รวมถึง สมาชิกสภาจังหวัดพระนคร ในปี พ.ศ. 2511 กับ พ.ศ. 2514 และ สมาชิกสภากรุงเทพมหานคร ใน พ.ศ. 2516 ก่อนที่จะลงรับสมัครเลือกตั้งสมาชิกสภาผู้แทนราษฎรกรุงเทพมหานคร ในการเลือกตั้ง พ.ศ. 2518 สังกัด พรรคชาติไทย ซึ่งเป็น 1 ใน 2 ผู้สมัครของพรรค ที่ได้รับเลือกตั้งในครั้งดังกล่าว (อีกหนึ่งคน คือ พันเอกประกอบ ประยูรโภคราช)
ต่อมา ประทวนลงรับสมัครเลือกตั้งสมาชิกสภาผู้แทนราษฎรจังหวัดเชียงราย ในการเลือกตั้ง พ.ศ. 2529 และได้รับเลือกตั้งเรื่อยมา จนถึง พ.ศ. 2538 รวม 3 สมัย 
ประทวน ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงคมนาคม 3 สมัย ได้แก่ พ.ศ. 2519 ในรัฐบาลหม่อมราชวงศ์คึกฤทธิ์ ปราโมช, พ.ศ. 2531 และ พ.ศ. 2533 ในรัฐบาลพลเอกชาติชาย ชุณหะวัณ
สมาชิกสภาผู้แทนราษฎร.
ประทวน รมยานนท์ ได้รับการเลือกตั้งเป็นสมาชิกสภาผู้แทนราษฎร 4 สมัย คือ
เดมี (อัลบั้ม)

เดมี  คือ สตูดิโออัลบั้มลำดับที่ 4 ของ เดมี โลวาโต ศิลปินเพลงป๊อปชาวอเมริกัน ออกจำหน่ายเมื่อวันที่ 14 พฤษภาคม พ.ศ. 2556 ภายใต้ค่ายเพลงฮอลลีวูดเรคคอร์ด
บีทีเอส (กลุ่มนักร้อง)

บีทีเอส (เกาหลี: ; อาร์อาร์: "Bangtan Sonyeondan"; หรือ บังทันบอยส์ Bangtan Boys) เป็นบอยแบนด์เกาหลีใต้ ที่ก่อตั้งใน ค.ศ. 2010 และเปิดตัวใน ค.ศ. 2013 สังกัดบิกฮิตเอนเตอร์เทนเมนต์ ประกอบด้วยสมาชิกจำนวนเจ็ดคนคือ จิน, ชูกา, เจ-โฮป, อาร์เอ็ม, จีมิน, วี และจ็องกุก สมาชิกของวงร่วมเขียนและร่วมผลิตตามตัวตนของพวกเขา โดยดั้งเดิมเป็นวงฮิปฮอป แนวเพลงของพวกเขาค่อย ๆ พัฒนาให้เข้ากับแนวเพลงหลากหลายแนว เนื้อเพลงมักพูดถึงสุขภาพทางจิต, ปัญหาของวัยเยาว์–นักเรียนและการก้าวผ่านวัย, ความสูญเสีย, การเดินทางสู่การรักตนเอง และการแยกอยู่ตัวคนเดียว (individualism) ผลงานพวกของเขายังอ้างอิงถึงวรรณกรรม, ปรัชญา, แนวคิดทางจิตวิทยา รวมถึงเนื้อเรื่องเกี่ยวกับจักรวาลคู่ขนานอยู่บ่อยครั้ง
รางวัลและความสำเร็จ.
เมื่อวันที่ 7 พฤศจิกายน 2019 บีทีเอสกลายเป็นวงเคป็อปวงแรกที่ยังคงอยู่ใน "บิลบอร์ด" 200 ตลอดทั้งปี อัลบั้ม "Love Yourself: Answer" กลับเข้ามาในชาร์ตอัลบั้มหลักของ"บิลบอร์ด"ในวันจันทร์ที่ 4 พฤศจิกายน (ลำดับที่ 165) และในเดือนพฤศจิกายน 2019 ยังคงอยู่ในชาร์ตเป็นเวลา 52 สัปดาห์ติดต่อกัน ทำให้เป็นอัลบั้มเคป็อปอัลบั้มแรกและอัลบั้มเดียวในปัจจุบันที่สามารถทำได้ ในเดือนตุลาคมปี 2020 บีทีเอสติดอันดับ Artist 100 ของ"บิลบอร์ด" เป็นสัปดาห์ที่ 11 ติดต่อกัน โดยขยายสถิติของพวกเขาเป็นสัปดาห์ที่ติดต่อกันมากที่สุดอันดับหนึ่ง ในชาร์ตเพลงดูโอและกลุ่ม 
ผลงานเพลง.
<templatestyles src="Col-begin/styles.css"/>
เพนกวินปีกขาว

เพนกวินปีกขาว (ชื่อวิทยาศาสตร์: "Eudyptula minor albosignata") เป็นเพนกวินชนิดหนึ่ง
เพนกวินปีกขาวนั้นเป็นเพนกวินขนาดเล็ก มีความสูงประมาณ 30 เซนติเมตร น้ำหนักประมาณ 1.5 กิโลกรัม แพร่กระจายพันธุ์และทำรังเฉพาะคาบสมุทรแบงค์ และเกาะโมทูนัว ใกล้กับภูมิภาคแคนเทอเบอรี่ ในนิวซีแลนด์ เท่านั้น
เพนกวินปีกขาว มีลักษณะทั่วไปคล้ายกับเพนกวินน้อย ("E. minor") หรือเพนกวินสีน้ำเงิน ซึ่งอยู่ในสกุลเดียวกัน แตกต่างกันตรงกันที่มีปื้นสีขาวบนครีบที่เป็นเอกลักษณ์อยู่ 2 ปื้นเท่านั้น 
เพนกวินปีกขาว เดิมเคยถูกจัดให้เป็นชนิดย่อยของเพนกวินน้อย จนกระทั่งในปี ค.ศ. 2002 ได้มีการศึกษาทางดีเอ็นเอและไมโตคอนเดรีย พบว่ามีความแตกต่า่งกัน จึงถูกแยกชนิดออกมาต่างหาก แต่ทว่าตามข้อมูลส่วนใหญ่ยังคงจัดให้เป็นชนิดย่อยหรือชนิดเดียวกันกับเพนกวินน้อยอยู่ 
เพนกวินปีกขาว มีนิเวศวิทยาและพฤติกรรมที่เหมือนกับเพนกวินน้อย คือ ออกหากินในเวลากลางคืน โดยกินปลาเล็ก เช่น ปลาหลังเขีัยว, ปลาแอนโชวี่, หมึก และครัสเตเชียนต่าง ๆ ทำรังในถ้ำ, แหลมหรือหน้าผาติดทะเล วางไข่ตั้งแต่เดือนกรกฎาคม-ธันวาคม แต่ช่วงที่วางไข่มากที่สุดคือ สิงหาคม-พฤศจิกายน ไข่จะถูกวางไว้ในโพรงที่ทำขึ้น รังจะถูกปกคลุมด้วยกิ่งไม้หรือใบไม้ ใช้ระยะฟักไข่นาน 33-39 วัน ลูกนกจะออกจากรัะงหลังจากฟักเป็นตัวประมาณ 55-65 วัน
แอร์ซินจัน

แอร์ซินจัน  เป็นเมืองหลักของจังหวัดแอร์ซินจัน ประเทศตุรกี ตั้งอยู่ที่จุดพิกัด 39° 45' 12" เหนือและ 39° 20' 28" ตะวันออก อยู่สูงจากระดับน้ำทะเลปานกลาง 1,185 เมตร ตั้งอยู่บนฝั่งตอนเหนือของแม่น้ำคาราซู มีประชากร 102,173 คน (ค.ศ. 2010) อากาศมีหิมะตกในฤดูหนาวและอากาศอบอุ่นในฤดูร้อน
เมืองเป็นที่รู้จักเรื่องสินค้าหัตถกรรมทำจากทองแดง และเนยแข็ง ปัจจุบันมีอุตสาหกรรมน้ำตาลและสิ่งทอ
อาณัติ สายทวี

อาณัติ สายทวี หรือ อาหรั่ง เกิดวันที่ 19 กันยายน พ.ศ. 2528 เป็นนักแสดง และ ศิลปินชาวไทย สังกัดอาร์เอส
ประวัติ.
อาณัติ สายทวี มีชื่อเล่นว่า อาหรั่ง เป็นนักแสดงและนักร้อง ชาวไทย เกิดที่อำเภอเมือง จังหวัดอุตรดิตถ์ เมื่อวันที่ 19 กันยายน พ.ศ. 2528 มีพี่น้อง 3 คน ชาย 2 คน หญิง 1 คน เป็นบุตรคนที่ 2 จบการศึกษาระดับปริญญาตรี คณะศิลปกรรมศาสตร์ สาขาออกแบบนิเทศศิลป์ มหาวิทยาลัยราชภัฏสวนดุสิต และ สาขาภาพยนตร์ มหาวิทยาลัยรังสิต
เข้าสู่วงการด้วยการถ่ายโฆษณา และประกวดพานาโซนิกสตาร์ชาเลนจ์ปี 2002 เล่นมิวสิกวีดีโอ เพลง "คิดมาก" ของ แดน-บีม ทางค่ายอาร์เอส หลังจากนั้นไม่นานก้ได้มาเป็นศิลปินค่ายอาร์เอส เมื่อปี 2549 ชื่ออัลบั้มว่า อาหรั่ง มีเพลงดังอย่าง เพลง "ทำบ้าอะไร" เพลง "ส่วนลึก" และเพลง "กวนใจแค่นี้" ซึ่งเพลงทั้ง 3 นี้ถูกนำไปเป็นเพลงประกอบละครโทรทัศน์ของอาร์เอสอีกด้วย
และ อาหรั่ง ได้รับรางวัลศิลปินคุณธรรมแห่งชาติยอดเยี่ยมปี 2552
อาหรั่ง หมดสัญญากับค่ายอาร์เอสแล้ว ปัจจุบันเป็นนักร้องนำวง PIZZADAN มีสมาชิกทั้งหมด 4 คน และมีซิงเกิลออกมาชื่อว่า "นิสัยเดิมเดิม , Love is"
นอกจากนี้ ได้ก่อตั้งบริษัทขึ้นมา ชื่อ TWINS Creation กับน้องชาย อาบัง เป็นบริษัทผลิตสื่อโฆษณาทุกรูปแบบ มีผลงานของทางบริษัท TWINScreation คือ รายการโทรทัศร์ My Love My Cars ที่ออนแอร์ทางช่อง True Speed channel 691 เมื่อปี 2559 ต่อมารายการ My Love My Cars ได้ย้ายมาออนแอร์ทาง สถานีวิทยุโทรทัศน์กองทัพบก ช่อง 5 และ ซีรีส์ My Love My Cars Story (รักสับสนอลวน 4 ล้อ)
ผลงานกำกับ ภาพยนตร์ / ภาพยนตร์สั้น.
หนังสั้นช่อง youtube ช่อง TWINZ
โกศล ไกรฤกษ์

โกศล ไกรฤกษ์ (10 เมษายน พ.ศ. 2469 – 2 กรกฎาคม พ.ศ. 2547) อดีตรองนายกรัฐมนตรี อดีตรัฐมนตรีหลายกระทรวง อดีตสมาชิกสภาผู้แทนราษฎรจังหวัดพิษณุโลก 5 สมัย และอดีตเลขาธิการพรรคกิจสังคม กับพรรคประชากรไทย
ประวัติ.
โกศล ไกรฤกษ์ เกิดเมื่อวันที่ 10 เมษายน พ.ศ. 2469 เป็นบุตรชายของร้อยโทจงกล ไกรฤกษ์ กับนางสำนึง (อมาตยกุล)ไกรฤกษ์ สำเร็จการศึกษาระดับมัธยมศึกษาจากโรงเรียนเซนต์คาเบรียล และ เตรียมอุดมศึกษา แผนกวิทยาศาสตร์ จากโรงเรียนเตรียมอุดมศึกษา ซึ่งต่อมาได้เข้าเรียนต่อ ที่คณะวิศวกรรมศาสตร์ จุฬาลงกรณ์มหาวิทยาลัย แต่ไม่จบการศึกษา 
โกศล สมรสกับ นางประดับ ไกรฤกษ์ มีบุตร-ธิดา 3 คน คือ นางสาวดวงตา ไกรฤกษ์ นางสาวพิกุลแก้ว ไกรฤกษ์ สมาชิกวุฒิสภาจังหวัดพิษณุโลก และ นายจุติ ไกรฤกษ์ อดีตรัฐมนตรีว่าการกระทรวงการพัฒนาสังคมและความมั่นคงของมนุษย์ สมาชิกสภาผู้แทนราษฎรจังหวัดพิษณุโลก
โกศล ได้รับปริญญาดุษฎีบัณฑิตกิตติมศักดิ์ สาขาการจัดการธุรกิจ จากมหาวิทยาลัยนเรศวร
การทำงาน.
โกศลมีอาชีพเป็นนักธุรกิจรับเหมาก่อสร้างและนักพัฒนาอสังหาริมทรัพย์ รวมถึงเจ้าของบริษัทเงินทุนหลักทรัพย์ ตะวันออกไฟแนนซ์ ที่ถือว่าประสบความสำเร็จในระดับหนึ่ง
งานการเมือง.
โกศล ได้รับเลือกตั้งเป็นสมาชิกสภาผู้แทนราษฎรจังหวัดพิษณุโลก ครั้งแรก ในการเลือกตั้ง พ.ศ. 2512 และได้รับเลือกตั้งเรื่อยมา จนถึง พ.ศ. 2531 รวม 5 สมัย 
โกศล ไกรฤกษ์ ได้รับตำแหน่งทางการเมืองสำคัญหลายตำแหน่ง อาทิ ดำรงตำแหน่งรัฐมนตรีช่วยว่าการกระทรวงอุตสาหกรรม (พ.ศ. 2523) รัฐมนตรีช่วยว่าการกระทรวงเกษตรและสหกรณ์ (พ.ศ. 2524) รัฐมนตรีช่วยว่าการกระทรวงมหาดไทย รัฐมนตรีว่าการกระทรวงพาณิชย์ ในรัฐบาลพลเอกเปรม ติณสูลานนท์ เมื่อปี พ.ศ. 2526 และเป็นรองนายกรัฐมนตรีในรัฐบาลพลเอกชาติชาย ชุณหะวัณ เมื่อปี พ.ศ. 2533, เป็นต้น 
สมาชิกสภาผู้แทนราษฎร.
โกศล ไกรฤกษ์ ได้รับการเลือกตั้งเป็นสมาชิกสภาผู้แทนราษฎรทั้งหมด 5 สมัย คือ
ถึงแก่อนิจกรรม.
โกศล ไกรฤกษ์ เสียชีวิตด้วยโรคเบาหวานและโรคไต เมื่อวันที่ 2 กรกฎาคม พ.ศ. 2547 สิริอายุรวม 78 ปี
พิ้งค์ (วงดนตรี)

พิ้งค์ (Pink) เป็นวงดนตรีหญิงล้วนวงแรก ภายใต้สังกัดอาร์เอส โปรโมชั่น เปิดตัวครั้งแรกเมื่อปีพ.ศ. 2545 กับอัลบั้ม "Pink" โดยมีสมาชิกรวม 5 คน ประกอบด้วยโมสต์ ธิราพรรณ์ วชิรเดชกุล (ร้อง, เบส), บีน วรชาต์ เล็กวิจิตรธาดา (ร้อง, กลอง), อ๊อบ ณีรนุชย์ เอี่ยมอารยา (กีตาร์), แยม สุดารัตน์ จิรายุทธเจริญสุข (กีตาร์) และ เอ กชพร รัตนจันทร์ (คีย์บอร์ด) โดยอัลบั้มชุดแรก เปิดตัวด้วยเพลงเร็วสไตล์ ป๊อป-พังค์ "โลกสีชมพู" ร้องโดยทุกคนในวง ซึ่งโดดเด่นที่นักดนตรีสามารถเล่นและร้องทุกคน และเพลงช้าสไตล์ ป้อป-ร็อค "เธอเป็นคนอย่างนี้ (ตั้งแต่เมื่อไหร่)" ร้องโดยโมสต์ ซึ่งมีสไตล์การนำเสนอที่มีเอกลักษณ์โดยเป็นที่รู้จักอย่างรวดเร็วในปี พ.ศ. 2545 และได้นักแสดงมิวสิกวิดีโอในกระแส ได้แก่เชียร์ ทิฆัมพร ฤทธิ์ธาอภินันท์ และไอซ์ อภิษฎา เครือคงคา ผู้ที่อยู่เบื้องหลังความสำเร็จและเป็นคุณครูที่ปรึกษา คือศิลปินร้อคในตำนาน คุณ นรินทร ณ บางช้าง
ต่อมาได้มีอัลบั้มชุดที่สอง เป็นอัลบั้มที่โมสต์ ธิราพรรณ์ วชิรเดชกุล ออกจากวงเพื่อศึกษาต่อ จึงเปลี่ยนให้ เอ้ ศิริมาศ ชื่นวิทยา เป็นนักร้องนำ และเพิ่มมือเบส 1 คน ได้แก่ ขวัญ ขวัญชนก พันธุระ ออกอัลบั้มในชื่อ "Ladies" วางแผงเมื่อปีพ.ศ. 2546 ซึ่งอัลบั้มชุดนี้ ประสบความสำเร็จอย่างสูง เพลง "ผู้หญิงลืมยาก" ฮิตติดชาร์ต และเป็นเพลงประจำตัวของวงพิ้งค์และเป็นเพลงประจำตัวของผู้หญิงที่ใครๆก็ร้องตามได้จนถึงปัจจุบัน
หลังจากนั้น วงพิ้งค์ก็ได้มีอัลบั้มต่าง ๆ มากมาย ไม่ว่าจะเป็น อัลบั้ม "In Love" อัลบั้ม "ไพเราะ เพราะ Pink" และอัลบั้มชุดสุดท้าย "รัก เลิก โกรธ หลง" ซึ่งอัลบั้มชุดสุดท้ายนั้น เป็นอีพีอัลบั้ม มีจำนวน 5 เพลง ซึ่งต่างจากอัลบั้มที่ผ่านมาของวงพิ้งค์ และ "เอ กชพร รัตนจันทร์" มือคีบอร์ดได้ถอนตัวจากวงไป
ปัจจุบัน วงพิ้งค์ไม่ได้มีผลงานกับทางค่ายแล้ว ซึ่งสมาชิกในวงได้แยกย้ายกันไปทำงานของตนเองแตกต่างกันไป
ประวัติ.
สมาชิกวง.
เอ้ - ศิริมาศ ชื่นวิทยา (ร้องนำ)
บีน - วรชาต์ เล็กวิจิตรธาดา (กลอง / ร้องนำ) 
อ๊อบ - ณีรนุชย์ เอี่ยมอารยา (กีตาร์) 
แยม - สุดารัตน์ จิรายุทธเจริญสุข (กีตาร์) 
ขวัญ - ขวัญชนก พันธุระ (เบส) 
อดีตสมาชิก.
โมสต์ - ธิราพรรณ์ วชิรเดชกุล (เบส / ร้อง) 
เอ - กชพร รัตนจันทร์ (คีย์บอร์ด)
ยุทธการแทจ็อน

ยุทธการแทจ็อน เป็นยุทธการในสงครามเกาหลีช่วงแรก ระหว่างกองกำลังอเมริกาและเกาหลีเหนือ กองทัพสหรัฐพยายามป้องกันกองบัญชาการกองพลทหารราบที่ 24 หน่วยดังกล่าวเผชิญกับกำลังกองทัพประชาชนเกาหลีที่เหนือกว่า ณ แทจ็อน อันเป็นนครหลักและศูนย์กลางการขนส่ง ก่อนหน้านี้ กรมของกองพลทหารราบที่ 24 อ่อนล้าจากการสู้รบสองสัปดาห์ที่ผ่านมาเพื่อชะลอการรุกของกองทัพประชาชนเกาหลี
ทั้งกองพลที่ 24 ชุมนุมกันเพื่อปักหลักครั้งสุดท้ายรอบแทจ็อน ยึกแนวตามแม่น้ำกุมทางตะวันออกของนคร กองกำลังอเมริกันขาดการสื่อสาร ยุทโธปกรณ์และขาดแคลนอาวุธหนักเทียบกับอำนาจการยิงของกองทัพประชาชนเกาหลี เมื่อมีจำนวนน้อยกว่า ติดอาวุธด้อยกว่าและขาดการฝึก จึงถูกผลักดันจากตลิ่งแม่น้ำเมื่อผ่านไปหลายวัน ก่อนจะมีการสู้รบในเมืองอย่างเข้มข้นเพื่อป้องกันนคร หลังการต่อสู้อย่างดุเดือดสามวัน ฝ่ายอเมริกันก็ถอนตัว
แม้ฝ่ายอเมริกันจะไม่สามารถรักษานครไว้ได้ กองพลทหารราบที่ 24 ได้ประโยชน์ทางยุทธศาสตร์โดยการชะลอฝ่ายเกาหลีเหนือ และให้เวลาแก่กองพลอื่นของอเมริกาในการสถาปนาวงรอบ (perimeter) ป้องกันปูซานในทางใต้ การหน่วงเวลาที่แทจ็อนอาจช่วยป้องกันมิให้ฝ่ายอเมริกันถูกตีแตกพ่าย (rout) ระหว่างยุทธการที่วงรอบปูซานในเวลาต่อมา อนึ่ง พลตรีวิลเลียม เอฟ. ดีน ผู้บังคับบัญชากองพลทหารราบที่ 24 ถูกกองทัพประชาชนเกาหลีจับเป็นเชลย นับเป็นเชลยศึกอเมริกันที่มียศสูงสุดในสงครามเกาหลี
บรรณานุกรม.
<templatestyles src="Refbegin/styles.css" />
พระมเหสีจิตรวดี

"คำให้การชาวกรุงเก่า" ระบุว่า พระมเหสีจิตรวดี เป็นพระมเหสีในสมเด็จพระไชยราชาธิราช ดังความว่า "พระปรเมศวรพระองค์มีพระมเหสีสององค์ พระมเหสีขวามีพระนามว่า จิตรวดี พระมเหสีซ้ายมีพระนามว่า ศรีสุดาจันทร์ พระมเหสีขวามีพระราชโอรสสองพระองค์ พระราชโอรสองค์ใหญ่ทรงพระนามว่า"พระเฑียร" พระราชโอรสองค์น้อยทรงพระนามว่า"พระไชย" พระองค์ทรงพระกรุณาแก่พระมเหสีสองพระองค์นี้ยิ่งนัก แต่พระองค์โปรดศรีสุดาจันทร์พระมเหสีฝ่ายซ้ายยิ่งกว่าพระมเหสีฝ่ายขวา มีรับสั่งให้พระมเหสีฝ่ายซ้ายศรีสุดาจันทร์เฝ้าอยู่ข้างพระที่มิได้ขาด ราชการในฝ่ายหน้าฝ่ายในต่าง ๆ ถ้าศรีสุดาจันทร์มเหสีซ้ายเพ็ดทูลคัดง้างอย่างไรแล้ว ก็ทรงเชื่อฟังทั้งสิ้น"
ข้อความนี้ขัดกับหลักฐานส่วนใหญ่ที่ระบุว่า สมเด็จพระไชยราชาธิราชมีแต่สนมเอกคือท้าวศรีสุดาจันทร์ และท้าวศรีสุดาจันทร์มีพระโอรสด้วยสมเด็จพระไชยราชาธิราชสองพระองค์ คือ สมเด็จพระยอดฟ้ากับพระศรีศิลป์ สมเด็จพระเจ้าบรมวงศ์เธอ กรมพระยาดำรงราชานุภาพสันนิษฐานว่า "สมเด็จพระไชยราชาธิราชจะมีพระมเหสีหรือไม่ไม่ปรากฏ แต่ถ้ามีก็ไม่มีพระราชโอรสกับพระมเหสี และบางทีพระมเหสีจะทิวงคตเสียก่อนสมเด็จพระไชยราชาธิราช จึงปรากฏแต่ว่า มีลูกเธอเกิดด้วยท้าวศรีสุดาจันทร์ พระสนมเอกอันมีบรรดาศักดิ์เป็นแม่ยั่วเมืองตามกฎมนเทียรบาล"
ในวัฒนธรรมสมัยนิยม.
มีนักแสดงผู้รับบท พระมเหสีจิตรวดี ได้แก่
วิลเลียม เอฟ. ดีน

พลตรี วิลเลียม เอฟ. ดีน ซีเนียร์ (1 สิงหาคม ค.ศ. 1899 - 24 สิงหาคม ค.ศ. 1981) เป็นนายทหารของกองทัพบกสหรัฐระหว่างสงครามโลกครั้งที่สอง และสงครามเกาหลี เขาได้รับมีเดล ออฟ ฮอนเนอร์สำหรับการกระทำเมื่อวันที่ 20 และ 21 กรกฎาคม ค.ศ. 1950 ระหว่างยุทธการแทจ็อนในเกาหลีใต้ ดีนยังเป็นนายทหารอเมริกันยศสูงสุดที่ถูกเกาหลีเหนือจับเป็นเชลยระหว่างสงครามเกาหลี
เครื่องอิสริยาภรณ์.
แพรแถบย่อ และเครื่องหมายหลักสูตรทหารที่ พล.ต. วิลเลียม เอฟ. ดีน ได้รับ
แผน สิริเวชชะพันธ์

แผน สิริเวชชะพันธ์ (1 สิงหาคม พ.ศ. 2457 – 4 พฤษภาคม พ.ศ. 2525) อดีตรัฐมนตรีช่วยว่าการกระทรวงเกษตรและสหกรณ์ อดีตรัฐมนตรีช่วยว่าการกระทรวงมหาดไทย อดีตรัฐมนตรีช่วยว่าการกระทรวงอุตสาหกรรม และอดีตสมาชิกสภาผู้แทนราษฎรจังหวัดกาญจนบุรี 3 สมัย
ประวัติ.
แผน เกิดเมื่อวันที่ 1 สิงหาคม พ.ศ. 2457 เป็นบุตรของ นายแพทย์ขุนสิริเวชชะพันธุ์ (เขียน สิริเวชชะพันธุ์) กับนางลำเจียก สิริเวชชะพันธ์ และเป็นน้องชายของ พันโทบุญผ่อง สิริเวชชะพันธ์ สำเร็จการศึกษาชั้นมัธยมศึกษาปีที่ 8 สมรสกับนางอรณี สิริเวชชะพันธ์
งานการเมือง.
แผน เคยได้รับการเลือกตั้งเป็นนายกเทศมนตรีเมืองกาญจนบุรีคนที่ 6 เมื่อปี พ.ศ. 2492 ถึง พ.ศ. 2494 อีกทั้งยังลงรับสมัครเลือกตั้งสมาชิกสภาผู้แทนราษฎรจังหวัดกาญจนบุรี ในการเลือกตั้ง เดือนธันวาคม พ.ศ. 2500 และได้รับเลือกเรื่อยมาจนถึง พ.ศ. 2519 รวม 3 สมัย
แผน ได้รับโปรดเกล้าฯ แต่งตั้งให้เป็นรัฐมนตรีกระทรวงต่างๆ คือ รัฐมนตรีช่วยว่าการกระทรวงเกษตรและสหกรณ์ เมื่อ พ.ศ. 2518 ในรัฐบาลหม่อมราชวงศ์เสนีย์ ปราโมช แต่ยังมิได้เริ่มปฏิบัติงาน เนื่องจากไม่ได้รับความไว้วางใจจากสภาในการแถลงนโยบาย จากนั้นได้รับแต่งตั้งเป็นรัฐมนตรีช่วยว่าการกระทรวงอุตสาหกรรม ในรัฐบาลหม่อมราชวงศ์เสนีย์ ปราโมช จนกระทั่งพ้นจากตำแหน่งเนื่องจากนายกรัฐมนตรีลาออก และได้รับแต่งตั้งเป็นรัฐมนตรีช่วยว่าการกระทรวงมหาดไทย อีกสมัยหนึ่ง แต่ดำรงตำแหน่งเพียง 12 วัน และได้เข้าเฝ้าถวายสัตย์ปฏิญาณเพียงวันเดียวก็ต้องพ้นจากตำแหน่ง เนื่องจากการรัฐประหารของพลเรือเอก สงัด ชลออยู่
สมาชิกสภาผู้แทนราษฎร.
แผน สิริเวชชะพันธ์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
ถึงแก่อนิจกรรม.
แผน สิริเวชชะพันธ์ เสียชีวิตเมื่อวันที่ 4 พฤษภาคม พ.ศ. 2525 สิริอายุรวม 67 ปี มีพิธีพระราชทานเพลิงศพเมื่อวันที่ 10 พฤษภาคม พ.ศ. 2526 ณ วัดมกุฏกษัตริยารามราชวรวิหาร
สิงโต นำโชค

นำโชค ทะนัดรัมย์ (เกิด 26 กรกฎาคม พ.ศ. 2526) ชื่อเล่น สิงโต เป็นนักร้อง นักแสดง นักดนตรีอิสระ พิธีกรชาวไทย อดีตมือกีต้าร์วงโมโน เป็นโค้ชรายการประกวดร้องเพลง เดอะวอยซ์ไทยแลนด์ ซีซั่นที่ 4 อีกทั้งเป็นเจ้าของรางวัลชนะเลิศอันดับ 1 และ รางวัล People’s Choice ผู้ที่ได้รับคะแนนโหวตมากที่สุด จากการประกวด Ribbee Thailand Ukulele Contest ครั้งที่ 1
ประวัติ.
ชีวิตวัยเด็ก.
สิงโต เกิดเมื่อวันที่ 26 กรกฎาคม พ.ศ. 2526 ณ อำเภอประโคนชัย จังหวัดบุรีรัมย์ เป็นลูกชายคนโตของนักร้องลูกทุ่ง ชายทุ่ง รุ่งโรจน์ สิงโตได้ออกไปหาประสบการณ์ 3 ปีกับการเล่นดนตรีที่ภูเก็ตเมื่อจบการศึกษาระดับประถมศึกษาปีที่ 6 และเริ่มเล่นกีต้าร์เมื่อตอนอายุ 12 ปี โดยได้แรงบันดาลใจจากที่เห็นพี่ชายของอาสะใภ้ร้องเพลงไปพร้อมกับเล่นกีต้าร์ จึงได้ขอให้ช่วยสอน และได้เริ่มสนใจอูกูเลเลหลังจากที่เห็น อดัม แซนด์เลอร์ ในเรื่อง 50 First Dates (2004) จึงอยากลองเล่นตามบ้างเลยไปซื้อมาฝึก จนได้นำมาใช้ประกอบการแต่งเพลงในอัลบั้ม
ช่วงระยะเวลาสามปีที่อยู่ในเมืองภูเก็ต บรรยากาศของเมืองทำให้สิงโตเริ่มหาร้านนั่งจิบกาแฟและเริ่มแต่งเพลงไปด้วย ทุกๆกลางวันเขาจะไปนั่งที่ร้านเพื่อแต่งเพลง จนรู้จักกับคนเปิดร้านกาแฟที่ต่อมาเขาหันมาเปิดบริษัททำเพลง จึงชวนให้สิงโตมาทำเพลงร่วมกัน
เข้าสู่วงการ.
สิงโต ได้ตระเวนหาร้านกาแฟเพื่อใช้สำหรับนั่งแต่งเพลง จนได้มาเจอกับร้านกาแฟชื่อร้าน Anything Goes ซึ่งเจ้าของร้านชาเย็นเป็นพี่สาวของคุณ Kijjaz Monotone ที่มักจะชอบให้ร้องเพลงที่ร้านเพื่อแลกกับกาแฟและชาเย็น ซึ่งในขณะนั้นคุณ Kijjaz จะตั้งบริษัท พอลเลน ซาวด์ (Pollen Sound) ซึ่งเป็นบริษัท Music Production & Sound Desig จากนั้นพี่สาวของ Kijjaz จึงชักชวนให้มาทำงานเพลงร่วมกันในโปรเจกต์ "สิงโต นำโชค" โดยมี Kijjaz เป็นโปรดิวเซอร์เพลง
วงโมโน.
สิงโต เป็นอดีตสมาชิกของวง Mono โดยตอนแรกสิงโตได้เป็นมือกีตาร์ของวง และได้ร้องไว้เพลงหนึ่งนั่นคือ "กลัวความสูง" และในวงมักจะเรียกเขาว่า "โต" 
นักร้องเดี่ยว.
สิงโตได้หายจากวงการเพลงไปพักนึง โดยไปอาศัยอยู่ภูเก็ต 3 ปี เล่นดนตรีอยู่นาน จนกระทั่งเขาได้พบ นิตติ้ง – เจตกัญญา ตริยานนท์ และน้องชายที่เป็นนักดนตรี และโปรดิวเซอร์ Kijjaz (กิจ – กิจจาศักดิ์ ตริยานนท์ แห่ง Monotone Group) ทำให้โตได้กลับมาทำงานเพลงอีกครั้งในนาม "สิงโต นำโชค" ภายใต้สังกัด Pollen Sound ของนิตติ้ง และ กิจ นี่เอง ก่อนภายหลังจะร่วมโปรเจกต์นี้กับค่าย Believe Records จัดการด้านโปรโมตและดูแลศิลปิน สิงโตมีอัลบั้มเดี่ยว 2 อัลบั้ม สิงโต นำโชค (พ.ศ. 2553) และ Lucky (พ.ศ. 2557) และได้ปล่อยซิงเกิ้ลเพลง "ป.ล. คิดถึง (P.S. I Miss You)" จากอัลบั้มชุดที่ 3 Just Have Fun With It เมื่อวันที่ 3 กันยายน 2558
ในปี 2562 สิงโตมีผลงานเพลงในนามวง ดีทีเคบอยแบนด์ (DTK BOY BAND) เป็นการรวมวงเฉพาะกิจกับอุดม แต้พานิช และก้อง ห้วยไร่ มีเพลงแรกคือ "ลองรัก" และเพลงต่อมา "ลองรวย" ตามด้วยผลงานล่าสุด "รองช้ำ"
ชีวิตส่วนตัว.
สิงโต นำโชค สมรสกับสาวชาวอเมริกัน มาเลีย รีเนโรว์ โดยแต่งงานที่รัฐฮาวายเมื่อปี พ.ศ. 2555 ทั้งคู่มีลูกคนแรก เป็นบุตรชาย โดยเมื่อแรกคลอดมีน้ำหนัก 3,110 กรัม และตั้งชื่อว่า "ริชาร์ด ไค"  เป็น ภาษาฮาวาย มีความหมายอันแปลว่ามหาสมุทร คลอดที่โรงพยาบาลสมิติเวช สุขุมวิท
และมีลูกแฝดชายซึ่งเกิดเมื่อวันพุธที่ 27 มกราคม พ.ศ.2559 ที่ รพ.สมิติเวช สุขุมวิท โดยการผ่าคลอด ซึ่งเขาได้ตั้งชื่อลูกชายคนที่สองว่า “เคเน” น้ำหนัก 2,565 กรัม สูง 48 ซม. เวลาเกิด 11.17 น. และลูกชายคนที่สามชื่อ “คาเลโอ” น้ำหนัก 2,595 กรัม สูง 48.5 ซม. เวลาเกิด 11.18 น.
รายชื่อระบบขนส่งมวลชนเร็ว

รายชื่อระบบขนส่งมวลชนเร็ว (rapid transit) ของประเทศต่าง ๆ มักจะมีในเมืองใหญ่ที่สำคัญทั่วโลก โดยในบางเมืองอาจมีชื่อเรียกว่า "รถไฟฟ้า" "รถไฟใต้ดิน" ("subway", "underground") "รถไฟในเมือง" ("metro") หรือ "U-Bahn" โดยระบบระบบขนส่งมวลชนเร็วที่เก่าแก่ที่สุดในโลกอยู่ที่กรุงลอนดอน เปิดใช้เมื่อ ค.ศ. 1863 ปัจจุบันมีเมืองทั้งหมด 162 เมืองที่มีระบบรถไฟในเมือง
สำหรับประเทศไทย คณะรัฐมนตรี มีมติเมื่อวันที่ 17 พฤษภาคม 2537 กำหนดให้รถไฟฟ้าในพื้นที่ส่วนกลาง 25 ตารางกิโลเมตร “ต้อง” สร้างเป็นรถไฟฟ้าใต้ดิน และพื้นที่ภายในวงแหวนรอบในหรือถนนรัชดาภิเษก 87 ตารางกิโลเมตร “ควร” สร้างเป็นรถไฟฟ้าใต้ดิน และ อนุมัติแผนแม่บทระบบขนส่งมวลชนกรุงเทพมหานครและ ปริมณฑลเมื่อ 27 กันยายน 2537 หลังจากมีโครงการล้มเหลว2 โครงการคือ โครงการรถไฟฟ้าลาวาลินและ โครงการโฮปเวลล์
หมายเหตุ.
เกี่ยวกับรายชื่อ.
<templatestyles src="Reflist/styles.css" />
เกี่ยวกับจำนวนผู้โดยสาร.
<templatestyles src="Reflist/styles.css" />
ดับเบิลยูดับเบิลยูอี 2K14

ดับเบิลยูดับเบิลยูอี 2K14  เป็นวิดีโอเกมมวยปล้ำอาชีพที่ผลิตโดย Yuke's และ Visual Concepts และจัดจำหน่ายโดย 2K Sports ในรูปแบบเอกซ์บ็อกซ์ 360 และเพลย์สเตชัน 3 โดยจำหน่ายเมื่อวันที่ 29 ตุลาคม ค.ศ. 2013 ในทวีปอเมริกาเหนือ และวันที่ 1 พฤศจิกายน ค.ศ. 2013 ในทวีปยุโรป โดยภาคนี้เป็นภาคต่อจากดับเบิลยูดับเบิลยูอี '13 และเป็นวีดิโอเกมแรกในซีรีส์ดับเบิลยูดับเบิลยูอี 2K
ด้านการตลาดและการจัดจำหน่าย.
ในวันที่ 4 มิถุนายน 2013 คาเซย์ คอลลีนส์ รองประธานบริหารฝ่ายสินค้าอุปโภคบริโภคของ WWE เผยในการประชุมสุดยอดพันธมิตรสากลธุรกิจ WWE ว่ารูปหน้าปกวีดิโอเกมอาจจะเป็นเดอะ ร็อก ซึ่งต่อมาหน้าปกอย่างเป็นทางการและตัวอย่างก็เปิดตัวในรอว์ในวันที่ 24 มิถุนายน 2013
แอปพีไทต์ฟอร์เดสตรักชัน

แอปพีไทต์ฟอร์เดสตรักชัน  เป็นสตูดิโออัลบั้มเปิดตัวของวงฮาร์ดร็อกอเมริกัน วงกันส์แอนด์โรสเซส ออกวางขายวันที่ 21 กรกฎาคม ค.ศ. 1987 ภายใต้สังกัดเกฟเฟนเรเคิดส์ ได้รับเสียงวิจารณ์ด้านบวกและขึ้นอันดับ 1 บนชาร์ตบิลบอร์ด 200 จากข้อมูลเดือนกันยายน ค.ศ. 2008 อัลบั้มได้รับรางวัลแผ่นเสียงทองคำขาว 18 ครั้งจาก RIAA มียอดขายทั่วโลกมากกว่า 35 ล้านชุด
รายชื่อผลงานเพลงของแกเบรียล

ผลงานเพลงของ แกเบรียล  ศิลปินนักร้องหญิงชาวอังกฤษ ประกอบไปด้วยอัลบั้มสตูดิโอ 7 อัลบั้ม อัลบั้มรวมเพลง 3 อัลบั้ม อัลบั้มรีมิกซ์ 1 อัลบั้ม กับอีก 27 ผลงานซิงเกิล และผลงานที่ร่วมร้องอีกจำนวนหนึ่ง
เธอเปิดตัวด้วยซิงเกิลแรกที่มีชื่อว่า "Dreams" ซึ่งสามารถขึ้นสู่อันดับ 1 ของ ชาร์ตซิงเกิลแห่งสหราชอาณาจักร  เมื่อเดือนมิถุนายน พ.ศ. 2536 ส่วนซิงเกิลที่โดดเด่นอื่นๆ เช่นเพลง "Going Nowhere", "Give Me a Little More Time", "Walk on By" และ "If You Ever" ซึ่งเพลงนี้ได้ร้องร่วมกับนักร้องกลุ่มบอยแบนด์ อีสต์ เซเวนทีน  หลังจากห่างหายไปจากวงการเพลงไม่กี่ปี แกเบรียลก็กลับมาอย่างงดงามด้วยซิงเกิล "Rise" ซึ่งเป็นซิงเกิลที่ 2 ของเธอที่ขึ้นสู่อันดับ 1 บนชาร์ตซิงเกิลแห่งสหราชอาณาจักร ได้อีกครั้งในปี พ.ศ. 2543 และอัลบั้มที่ใช้ชื่อเดียวกันนี้ ก็สามารถขึ้นสู่อันดับสูงสุดใน ชาร์ตอัลบั้มแห่งสหราชอาณาจักร  เป็นเวลา 3 สัปดาห์
หลังจากนั้นเธอก็ประสบความสำเร็จกับเพลง "Out of Reach" ซึ่งเป็นเพลงประกอบภาพยนตร์เรื่อง "บันทึกรักพลิกล็อก"  เพลงนี้ขึ้นสู่อันดับที่ 4 ใน ชาร์ตซิงเกิลแห่งสหราชอาณาจักร และมีผลงานอัลบั้มรวมเพลง Dreams Can Come True, Greatest Hits Vol. 1 ซึ่งวางจำนายในช่วงปี พ.ศ. 2544
เมืองคนล้มยักษ์

เมืองคนล้มยักษ์  เป็นภาพยนตร์แนวอาชญากรรมในปี 2013 กำกับโดย อัลเลน ฮิวส์ และเขียนโดย ไบรอัน ทักเกอร์ ออกฉายครั้งแรกในวันที่ 18 มกราคม ค.ศ. 2013
เรื่องย่อ.
นายตำรวจในกรมตำรวจนครนิวยอร์ก บิลลี แท็กการ์ท (แสดงโดย มาร์ก วาห์ลเบิร์ก) ถูกจับในคดีฆาตกรรมไมค์กี้ ทาสาเรซ ผู้ที่ข่มขืนและฆ่าน้องสาววัย 16 ปีของแฟนแท็กการ์ทชื่อ นาตาลี บาร์โรว์ (แสดงโดย นาตาลี มาร์ติเนซ) ต่อมาหัวหน้าตำรวจของเขาชื่อ กัปตันคาร์ล แฟร์แบงค์ (แสดงโดย เจฟฟ์ฟี่ ไวต์) ได้ไปหานายกเทศมนตรี นิโคลัส ฮอสเท็ทเลอร์ (แสดงโดย รัสเซล โครว์) ผู้ที่กำจักหลักฐานแท็กการ์ท ซึ่งการตายของทาสาเรซเป็นในฐานะปกครองในการป้องกันตนเอง แต่แม้ว่านายกเทศมนตรีจะเรียกเขาว่า "ฮีโร่" ในภาคเอกชน ซึ่งต่อมาแท็กการ์ท ถูกบังคับให้ออกจากการเป็นตำรวจ
วีลฟรีด ซาอา

ดาเซ วีลฟรีด อาร์แมล ซาอา (เกิดเมื่อวันที่ 10 พฤศจิกายน ค.ศ. 1992) เป็นนักฟุตบอลที่ลงเล่นเป็นปีกให้กับลียงในลีกเอิง (ยืมจากกาลาทาซาไรในซือเปร์ลีก) และทีมชาติโกตดิวัวร์
ชีวิตช่วงต้น.
ซาอาเกิดที่อาบีจาน ประเทศโกตดิวัวร์ เขากับครอบครัว (รวมพี่น้อง 8 คน) ย้ายไปที่ธอร์นตันฮีธในบะระลอนดอนแห่งครอยดันตอนอายุ 4 ขวบ เขาเข้าเรียนที่โรงเรียนมัธยมศึกษาตอนต้นไวธ์ฮอร์สแมเนอร์ ธอร์นตันฮีธ และเซลส์ดันไฮสกูล เซลส์ดัน
เขาเล่นฟุตบอลที่โรงเรียน และเข้าร่วมคริสตัลพาเลซอากาเดมีตอนอายุ 8 ขวบ
อาชีพนานาชาติ.
ซาอาสามารถเล่นเป็นตัวแทนทั้งโกตดิวัวร์ ประเทศบ้านเกิด และอังกฤษ ประเทศที่เขาโต
ชีวิตส่วนตัว.
ซาอาแต่งงานกับ Paige Bannister ในเดือนกรกฎาคม ค.ศ. 2023
กีฬาฮอกกี้น้ำแข็งในเอเชียนเกมส์ฤดูหนาว

กีฬาฮอกกี้น้ำแข็งในเอเชียนเกมส์ฤดูหนาว เป็นการแข่งขันฮอกกี้น้ำแข็งที่จัดขึ้นในเอเชียนเกมส์ฤดูหนาวตั้งแต่ ค.ศ. 1986 โดยการแข่งขันชายได้รับการเปิดตัวในเอเชียนเกมส์ฤดูหนาว 1986 ที่ซัปโปะโระ ประเทศญี่ปุ่น ส่วนการแข่งขันหญิงได้รับการเปิดตัวครั้งแรกในเอเชียนเกมส์ฤดูหนาว 1996 
ส่วนในเอเชียนเกมส์ฤดูหนาว 2011 ได้มีการเปลี่ยนกฎใหม่โดยการแบ่งกลุ่มออกตามการจัดอันดับโลก ซึ่งคือการให้ทีมที่อยู่ในกลุ่มอันดับสูงแข่งขันกันเอง ส่วนกลุ่มอันดับรองจะทำการแข่งขันในกลุ่มที่สองเพื่อให้การแข่งขันเกิดความสูสีกันมากขึ้น รวมทั้งมีการมอบเหรียญรางวัลแยกกัน ในการแข่งขันครั้งดังกล่าว ทีมชาติไทยได้เข้าร่วมแข่งขันในระดับพรีเมียร์ดิวิชัน และได้อันดับ 2 เมื่อจบรายการ
Summary.
Men (1986 - 2017).
Key: OT = W / SO = D / Excluded Goals in SO
Win = 3 Points / Draw = 1 Points / Lose = 0 Points
Women (1996 - 2017).
Key: OT = W / SO = D / Excluded Goals in SO
Win = 3 Points / Draw = 1 Points / Lose = 0 Points
Nations.
Men.
KAZ
CHN
KOR
JPN
PRK
Women.
KAZ
CHN
KOR
JPN
PRK
อธิบดีอัยการแห่งมิชิแกน

อธิบดีอัยการแห่งมิชิแกน  เป็นข้าราชการขั้นสี่ ประจำรัฐมิชิแกน สหรัฐอเมริกา และเป็นหนึ่งในสี่ตำแหน่งสำคัญของรัฐ (great offices of state)
เช่นเดียวกับอัยการสูงสุดแห่งสหรัฐอเมริกา (United States Attorney General) อธิบดีอัยการแห่งมิชิแกนเป็นข้าราชการการเมือง มิใช่ข้าราชการประจำ และในการเลือกตั้งทั่วไปซึ่งจัดในเดือนพฤศจิกายน ราษฎรรัฐมิชิแกนจะเลือกตั้งเขาพร้อมกับผู้ว่าการ รองผู้ว่าการ ปลัด สมาชิกวุฒิสภา และสมาชิกสภาผู้แทนราษฎร
ตั้งแต่ใช้ธรรมนูญมิชิแกน (Michigan Constitution) เมื่อ พ.ศ. 2506 เป็นต้นมา อธิบดีอัยการมีวาระดำรงตำแหน่งคราละสี่ปี และห้ามดำรงตำแหน่งติดต่อกันเกินสองปี กล่าวคือ ห้ามดำรงตำแหน่งเกินแปดปีต่อเนื่องกัน และนับแต่ พ.ศ. 2493 สืบมา ผู้ว่าการรัฐแต่งตั้งอธิบดีอัยการ
อธิบดีอัยการคนปัจจุบัน คือ บิล ชูตี (Bill Schuette) ซึ่งได้รับเลือกตั้งมาเมื่อเดือนพฤศจิกายน 2553 และสาบานตนเข้ารับตำแหน่งเมื่อวันที่ 1 มกราคม 2554
ธรรมนูญแห่งรัฐมิชิแกน

ธรรมนูญแห่งรัฐมิชิแกน  เป็นกฎหมายจัดระเบียบราชการรัฐมิชิแกน สหรัฐอเมริกา มีเนื้อหาพรรณนาโครงสร้างและอำนาจหน้าที่ในการปกครองรัฐมิชิแกน
ราษฎรมิชิแกนให้ความเห็นชอบแก่ธรรมนูญรัฐมาแล้วสี่ฉบับ ฉบับแรกได้รับความเห็นชอบเมื่อวันที่ 5 และ 6 ตุลาคม ค.ศ. 1835 และยกร่างขึ้นระหว่างที่มิชิแกนเตรียมร่วมก่อตั้งสหภาพ (สหภาพสถาปนาขึ้นเมื่อเดือนมกราคม ค.ศ. 18737) ฉบับที่สองและที่สามนั้นได้รับสัตยาบันใน ค.ศ. 1850 และ 1908 ตามลำดับ ส่วนฉบับที่สี่ซึ่งเป็นฉบับปัจจุบันได้รับความเห็นชอบเมื่อ ค.ศ. 1983
การปกครองดีทรอยต์

การปกครองดีทรอยต์  เป็นการปกครองเมืองดีทรอยต์ รัฐมิชิแกน สหรัฐอเมริกา ตามธรรมนูญเมืองดีทรอยต์ (Detroit City Charter) ที่ตกลงรับกันเมื่อวันที่ 1 กรกฎาคม พ.ศ. 2490 มีรูปแบบเป็นเทศบาล และองค์กรปกครองเมืองประกอบด้วย นายกเทศมนตรีหนึ่งคน สภาเมืองดีทรอยต์อันมีสมาชิกเก้าคน และปลัดเมือง ทั้งหมดราษฎรเมืองเลือกตั้งขึ้นพร้อมกันหลังจากที่มีการเลือกตั้งประธานาธิบดีของประเทศแล้ว
เทศบาลเมืองดีทรอยต์นั้นได้ชื่อว่าแข็งแกร่งมาก นายกเทศมนตรีให้ความเห็นชอบแก่การแต่งตั้งข้าราชการเมือง สภาเมืองให้ความเห็นชอบแก่งบประมาณ (แต่ไม่ผูกพันฝ่ายบริหาร) กับทั้งให้ความเห็นชอบแก่เทศบัญญัติและสัญญาทางปกครอง ส่วนปลัดเมืองนั้นกำกับดูแลการเลือกตั้งและปฏิบัติงานธุรการ
ผู้ว่าการรัฐมิชิแกน

ผู้ว่าการรัฐมิชิแกน 
 เป็นหัวหน้าฝ่ายบริหารรัฐมิชิแกน สหรัฐอเมริกา มาจากการเลือกตั้งของราษฎรในรัฐ ผู้ว่าการคนปัจจุบัน คือ เกร็ตเชิน วิตเมอร์ (Gretchen Whitmer) ซึ่งเป็นสมาชิกพรรคเดโมแครต และเข้าเป็นผู้ว่าการคนที่ 49 ของรัฐตั้งแต่วันที่ 1 มกราคม พ.ศ. 2562
ฐาปกรณ์ ดิษยนันทน์

ฐาปกรณ์ ดิษยนันทน์ ชื่อเล่น โอ๋ (เกิด 20 สิงหาคม พ.ศ. 2499) เริ่มจากการเป็นนักแสดงละครประจำค่ายกันตนา โดยเริ่มจากละครเรื่อง "บาปบริสุทธิ์" และมีผลงานโด่งดังในบทนำจากละครเรื่อง "เจ้าซอใจซื่อ", "โผน กิ่งเพชร" ทางช่อง 5 และบทตำรวจในละครเรื่อง "ตี๋ใหญ่" ปัจจุบันยังคงรับงานแสดง กับเป็นพิธีกรรายการต่างๆ, ผู้กำกับการแสดงกันตนา มูพวี่ ทาวน์ (2002) จำกัด รวมทั้งเป็นอาจารย์พิเศษและผู้อำนวยการบริษัท กันตนา เทรนนิ่ง เซ็นเตอร์ 
ฐาปกรณ์ ได้รับปริญญาศิลปศาสตร์มหาบัณฑิตกิตติมศักดิ์ สภามหาวิทยาลัยเทคโนโลยีราชมงคลสุวรรณภูมิจากสมเด็จพระเทพรัตนราชสุดาฯ สยามบรมราชกุมารี เมื่อวันพฤหัสบดีที่ 29 พฤศจิกายน พ.ศ. 2555 ณ มหาวิทยาลัยเทคโนโลยีราชมงคลธัญบุรี ในฐานะผู้อำนวยการบริษัท กันตนา เทรนนิ่ง เซ็นเตอร์ ซึ่งได้รับรองจากกระทรวงศึกษาธิการ เป็นผู้อุทิศตนบำเพ็ญประโยชน์ถ่ายทอดความรู้ความสามารถ และประสบการณ์ด้านงานแสดง งานบันเทิง เพื่อพัฒนาบุคลากรและอาชีพนักแสดงที่มีคุณภาพ รวมทั้งเป็นผู้ผลิตและใช้อุปกรณ์ถ่ายภาพและตัดต่อภาพเพื่อการถ่ายทำ ผลิตแอนิเมชั่น มัลติมีเดีย รวมทั้งฉากในการสร้างละครและภาพยนตร์ที่ทันสมัยและมีคุณภาพ 
ฐาปกรณ์ สมรสกับ จิตรลดา ดิษยนันทน์ (ชื่อเล่น ตุ๊กตา นามสกุลเดิม กัลย์จาฤก) ลูกสาวของผู้จัดตั้งค่ายกันตนา ประดิษฐ์ กัลย์จาฤก และมีลูกสาว 1 คน คือ ดิษย์ลดา ดิษยนันทน์ (สตางค์) กับลูกชายอีก 1 คน คือ ดิษย์กรณ์ ดิษยนันทน์ (เวลล์ หรือที่รู้จักกันในนามของ มิสเตอร์ดี) ปัจจุบันยังคงรับงานแสดงละคร ผู้กำกับการแสดง พิธีกรรายการเรื่องจริงผ่านจอ และเป็นอาจารย์สอนการแสดง และบริหารงานตำแหน่งผู้อำนวยการบริษัท กันตนา เทรนนิ่ง เซ็นเตอร์ รวมทั้งเป็นอุปนายกสมาคมผู้นิยมพระเครื่องพระบูชาไทย
คว็อน โซ-ฮย็อน

คว็อน โซ-ฮย็อน (เกิด 30 สิงหาคม ค.ศ. 1994) หรือที่รู้จักในชื่อ โซฮย็อน เป็นนักแสดงและนักร้องชาวเกาหลีใต้ เธอเป็นที่รู้จักในฐานะอดีตสมาชิกของเกิร์ลกรุปเกาหลีใต้โฟร์มินิตของคิวบ์เอนเตอร์เทนเมนต์ และยังเป็นอดีตสมาชิกของเกิร์ลกรุปเกาหลีใต้โอเรนจ์อีกด้วย ก่อนวันที่ 15 มิถุนายน ค.ศ. 2016 (หมดสัญญากับคิวบ์) โซฮย็อนออกจากโฟร์มินิตและค่ายเพลง ร่วมกับสมาชิกนัม จี-ฮย็อน, ฮอ กา-ยุน และช็อน จี-ยุน
ประวัติ.
โซฮย็อน เกิดวันที่ 30 สิงหาคม 2537 ที่โซล ประเทศเกาหลีใต้ เธอเข้าเรียนในโรงเรียน Kumho มัธยมต้นและโรงเรียนมัธยมหญิง Pungmoon Girls' High School หลังจากจบการศึกษาในเดือนกุมภาพันธ์ โซฮย็อนเคยสมาชิกวงดนตรีหนึ่งในปี 2005 ตอนนั้นเธออายุได้ 12 ปี แต่ต้องถูกยกเลิกก่อน เพราะมีการแอนตี้ โซฮย็อนเริ่มการลงทะเบียนออดดิชั่น ที่นั่นเธอได้พบกับตัวแทน หน่วยงาน และเธอก็ได้เป็นเด็กฝึกน้อยกว่าสองเดือน เธอมาแทนโซยู วง sistar 
อาชีพ.
กิจกรรมเดี่ยว.
2015 Single "Magic Words"
แหล่งข้อมูลอื่น.
 <ns>10</ns>
 <id>311477</id>
 <redirect title="แม่แบบ:คอมมอนส์-หมวดหมู่" />
 <revision>
 <id>4294190</id>
 <parentid>2467571</parentid>
 <timestamp>2012-09-23T09:50:13Z</timestamp>
 <contributor>
 <username>Octahedron80</username>
 <id>1803</id>
 </contributor>
 <comment>เปลี่ยนทางไปที่ </comment>
 <origin>4294190</origin>
 <model>wikitext</model>
 <format>text/x-wiki</format>
ฮอ กา-ยุน

ฮอ กา-ยุน (อักษรโรมัน: Heo Ga-yoon; เกาหลี: ; ฮันจา: ; อาร์อาร์: "Heo Ga-yun"; เอ็มอาร์: "Hŏ Ka-yun"; เกิด 18 พฤษภาคม พ.ศ. 2533) หรือชื่อในการแสดงว่า กายุน (Gayoon) เป็นนักร้อง นักเต้น นักแสดง ชาวเกาหลีใต้รู้จักในสถานะสมาชิก โฟร์มินิต และเป็นสมาชิกของกลุ่มย่อยทูยุน หลังจากตัววง 4minute ได้หมดสัญญาลง กายุนได้ออกจาก Cube Entertainment และได้เซ็นสัญญาเป็นนักแสดงกับค่าย BS Company ต่อจากนั้นหมดสัญญากับค่ายและได้เป็นนักแสดงอิสระในปัจจุบัน
ประวัติ.
กายุน เกิดวันที่ 18 พฤษภาคม 2533 ในกรุงโซล ประเทศเกาหลีใต้ กรุ๊ปเลือดB จบการศึกษาจาก มหาวิทยาลัยดองกุก
อาชีพ.
กิจกรรมเดี่ยว.
กายุน ปรากฏตัวในมิวสิกวิดีโอของ มาริโอ เพลง "I'm Yours เมื่อ วันที่ 4 พฤศจิกายน 2008 กับ ซีลอง จากวง ทูเอเอ็ม 11 กุมภาพันธ์ 2010 กายุน ในมีส่วนร่วมในการร้องเพลงประกอบภาพยนตร์ชื่อ r The Woman Who Still Wants To Marry,เพลงชื่อ One Two Three"
ช็อน จี-ยุน

ช็อน จี-ยุน (เกิด 15 ตุลาคม ค.ศ. 1990) หรือชื่อในการแสดงว่า จียุน/Jenyer เป็น นักร้อง นักเต้น นักแสดงชาวเกาหลีใต้ รู้จักในสถานะสมาชิกโฟร์มินิต หลังจากหมดสัญญาจาก Cube Entertainment เธอได้ต่อสัญญาศิลปินเดี่ยวกับ ค่าย JS E&M Entertainment ในปี 2016 แต่ปัจจุบันได้ถอดสัญญาและกำลังพิจารณาหาต้นสังกัดใหม่และเป็นนักร้องอิสระ
ประวัติ.
จียุน เกิดวันที่ 15 ตุลาคม 2533 ที่โซล เกาหลีใต้ เธอจบการศึกษาจากโรงเรียนมัธยม Byeongjeom High Schoolในโซล ปัจจุบันเธอกำลังศึกษาที่มหาวิทยาลัยคย็องฮี เอก ดนตรีโพสต์โมเดิร์น 
ผลงานเดี่ยวหลังหมดสัญญา 4minute.
วันที่ 2 พ.ย. 2016 จียุนได้เดบิวเป็นศิลปินเดี่ยวอย่างเป็นทางการ เพลงโปรโหมดชื่อว่า I DO(내가 해) โดยเป็นผู้โปรดิวซ์และแต่งเพลงทั้งหมด ภายใต้สังกัด JS E&M Entertainment และได้ทำการปล่อยเพลง Cliché โดยโปรดิวซ์และร้องร่วมกับ Samuel Seo ต่อมาในปี 2017 ได้ออกซิงเกิลเดี่ยวด้วยเพลง "Hello" ร่วมกับ Kisum และปี 2018 ได้ทำการปล่อยเพลง "Because" ออกมาเป็น Live Clip 
1.2016 : I DO 내가 해 / Cliché 
2.2017 : Hello
3.2018 : Because
ผลงานการแต่งเพลง.
1.For muzik 4minute Year : 2009
2.Hate (Rap part) 4minute Year : 2016
3.No Love (Rap part) 4minute Year : 2016
4.Blind (Rap part) 4minute Year : 2017
5.This ain’t Me (Unpretty Rapstar) : 2015
6.I Do 내가 해 jenyer Year : 2016
7.Hello Jenyer Year : 2017
8.Because Jenyer Year : 2018
ฮอชาลี ม่าเหร็ม

ฮอชาลี ม่าเหร็ม (เกิด 3 มีนาคม พ.ศ. 2507) อดีตสมาชิกสภาผู้แทนราษฎรจังหวัดสตูล 3 สมัย สังกัดพรรคประชาธิปัตย์
ประวัติ.
ฮอชาลี เกิดเมื่อวันที่ 3 มีนาคม พ.ศ. 2507 เป็นบุตรนายบาหรี นางจิ ม่าเหร็ม มีพี่ชาย 1 คน 
สำเร็จการศึกษาปริญญาตรี วิทยาศาสตรบัณฑิต สาขาเทคนิคการแพทย์ จากมหาวิทยาลัยเชียงใหม่ และปริญญาโท สาขารัฐประศาสนศาสตร์ จาก มหาวิทยาลัยสงขลานครินทร์
งานการเมือง.
อดีตเคยเป็นนักวิทยาศาสตร์แพทย์ ประจำโรงพยาบาลสตูล ฮอชาลีเข้าสู่การเมืองระดับชาติ ด้วยการลงรับสมัครเลือกตั้งสมาชิกสภาผู้แทนราษฎรจังหวัดสตูล ในการเลือกตั้ง พ.ศ. 2539 สังกัดพรรคความหวังใหม่ แต่ได้รับเลือกตั้งในครั้งต่อมา (เลือกตั้งซ่อม พ.ศ. 2548) และได้รับเลือกติดต่อกัน รวม 3 สมัย
สมาชิกสภาผู้แทนราษฎร.
ฮอชาลี ม่าเหร็ม ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
เกาะแอตตู

เกาะแอตตู  เป็นเกาะทางตะวันตกและเกาะที่ใหญ่ที่สุดของหมู่เกาะเนียร์ ในหมู่เกาะอะลูเชียน ของรัฐอะแลสกา สหรัฐอเมริกา และเป็นจุดที่อยู่ทางตะวันตกของรัฐอะแลสกา และของสหรัฐอเมริกา รวมถึงตะวันตกสุดของทวีปอเมริกาเหนือ ปัจจุบันไม่มีคนอยู่อาศัย
ในสมัยก่อนเคยเป็นที่อยู่อาศัยอย่างรุ่งเรืองของชนพื้นเมืองเผ่าอะลิวต์ ค.ศ. 1942 ญี่ปุ่นได้เข้ายึดครอง ต่อมาสหรัฐอเมริกายึดคืนไปได้
ทางเดี่ยว (รถไฟ)

<templatestyles src="Routemap/styles.css"/>
ทางเดี่ยว  เป็นทางรถไฟที่มีทางวิ่งเพียงทางเดียว มักใช้กับเส้นทางที่มีรถไฟผ่านน้อยและเส้นทางรถไฟสาขาย่อย สำหรับทางเดี่ยวในประเทศไทย มีประมาณร้อยละ 94
ข้อดีและข้อเสีย.
ทางเดี่ยวมีข้อดีคือใช้งบประมาณในการสร้างน้อยกว่าทางคู่ แต่มีข้อเสียคือ ทำให้รถไฟต้องเสียเวลาหลีกกัน โดยเฉพาะสถานที่อยู่ห่างกันมาก ๆ เป็นสาเหตุทำให้รถไฟล่าช้า เช่นทางรถไฟส่วนใหญ่ในประเทศไทย
การสวนทางของรถไฟทางเดี่ยว ต้องสับประแจราง เพื่อให้รถไฟหลีกกันที่สถานีรถไฟเท่านั้น
รายชื่อเทศบาลและองค์การบริหารส่วนตำบลในจังหวัดนครราชสีมา

ต่อไปนี้เป็น รายชื่อเทศบาลและองค์การบริหารส่วนตำบลในจังหวัดนครราชสีมา ซึ่งเป็นองค์กรปกครองส่วนท้องถิ่นระดับล่างหรือระดับพื้นฐาน มีจำนวนทั้งหมด 333 แห่ง ประกอบด้วยเทศบาล 90 แห่ง แบ่งเป็นเทศบาลนคร 1 แห่ง, เทศบาลเมือง 4 แห่ง และเทศบาลตำบล 85 แห่ง ที่เหลือเป็นองค์การบริหารส่วนตำบลจำนวน 243 แห่ง ทั้งนี้มีอำเภอที่ไม่มีเทศบาลอยู่ 1 อำเภอ คือ อำเภอเทพารักษ์ และมี 1 อำเภอที่ไม่มีองค์การบริหารส่วนตำบล คือ อำเภอลำทะเมนชัย
รายชื่อเทศบาลและองค์การบริหารส่วนตำบล.
<templatestyles src="แม่แบบ:sticky header/styles.css"/>
<templatestyles src="Template:Table alignment/tables.css" />
พล พลาพร

พล พลาพร เกิดเมื่อวันที่ 12 กุมภาพันธ์ 2498 ที่อำเภอมะขาม จังหวัดจันทบุรี มีชื่อเดิมว่า ไชโย บำรุงกิจ ต่อมาเปลี่ยนชื่อเป็น ธนาวุฒิ บำรุงกิจ มีชื่อเล่นว่า โย เป็นพระเอกภาพยนตร์และละครที่มีชื่อเสียงในอดีต เป็นน้องชายแท้ๆของ อัศวิน รัตนประชา นักแสดงเช่นกัน
ประวัติ.
เคยทำงานเป็นดีไซน์เนอร์อยู่ที่ร้านฉอยดีไซน์ บางลำพู เริ่มเข้าวงการบันเทิงโดยคุณสายพิณ จินดานุช โดยเริ่มจากภาพยนตร์ทางโทรทัศน์เรื่อง "หมอผี" ของหม่อมเจ้าชาตรีเฉลิม ยุคล แต่เล่นไปได้เพียง 11 ตอน ก็หยุดไป ต่อมาได้เล่นภาพยนตร์ทางโทรทัศน์ที่จัดสร้างเป็นตอน ๆ โดย คุณไพรัช สังวริบุตรได้เล่นเรื่อง "วงเวียนกรรม" ทางช่อง 7 ตามด้วย "ภาพอาถรรพณ์" คู่กับวณิษฐา วัชโรบล ผลงานที่สร้างชื่อเสียงที่สุดคือ "ดาวพระศุกร์" คู่กับมนฤดี ยมาภัย ดาราคู่ขวัญ จนโด่งดังทั่วประเทศและภาพยนตร์ได้ออกฉายทางจอเงินอีกครั้ง ต่อด้วย "ดอกโศก" กับนางเอกคนเดียวกัน จากนั้นจึงมีผลงานทางจอแก้วอีกหลายเรื่อง โดยรับบทเป็นพระเอกหลายเรื่อง ก่อนจะรับบทเป็นพ่อในที่สุด เป็นน้องชายแท้ ๆ ของ "สายัณห์ บำรุงกิจ" หรือ อัศวิน รัตนประชา
พล พลาพร ยังได้ถูกชักนำเข้าวงการภาพยนตร์จอเงินโดย คุณอัมพร ประทีปเสน ผู้สร้างหนังตั้งแต่ยุคมิตร ชัยบัญชา จนได้ไปเล่นภาพยนตร์เรื่อง "พ่อหม้ายลูกติด" คู่กับ สุพรรษา เนื่องภิรมย์ ต่อด้วย "สามใบเถา" ที่มี เนาวรัตน์ ยุกตะนันท์, สุพรรษา เนื่องภิรมย์ และ อำภา ภูษิต นำแสดง และยังแสดงภาพยนตร์ในบทพระเอกและพระรองอีกหลายเรื่อง
ภายหลังแต่งงานมีลูกและกลับไปอาศัยที่จังหวัดจันทบุรี ในวัย 62 ปีได้ป่วยเป็นอัมพฤกษ์จากเส้นเลือดฝอยในสมองด้านขวา เข้ารับการรักษาที่วัดหนองรี ต.ชำราก อ.เมือง จ.ตราด จนอาการดีขึ้น
ผลงาน.
ละคร.
ผลงานทั้งหมดออกอากาศทางช่อง 7 สี
เขตการปกครองของประเทศเกาหลีเหนือ

การแบ่งเขตการปกครองของเกาหลีเหนือ แบ่งเขตการปกครองออกเป็น 9 จังหวัด (provinces) 3 เขตพิเศษ (special regions) และ 2 เมืองที่ได้รับการปกครองโดยตรง (directly-governed cities) ได้แก่
เขตการปกครองระดับบนสุด.
การแบ่งเขตการปกครองระดับจังหวัดเป็นการแบ่งเขตการปกครองขั้นแรกภายในประเทศเกาหลีใต้ ซึ่งแบ่งออกเป็น 3 กลุ่ม คือ จังหวัด, เขตพิเศษ และเมืองที่ได้รับการปกครองโดยตรง